รบกวนสอบถามหน่อยครับ ผมโดนแมวข่วนเมื่อ 2-3 เดือนที่แล้ว แต่แผลไม่ใหญ่ขนาดประมาณหัวปากกาเลือดซิบๆ จนตอนนี้ผมก็ยังไม่ได้ฉีดวัคซีนและแมวเป็นแมวบ้านก็ยังไม่ได้ฉัดวัคซีนแต่ปัจจุบันแมวยังมีชีวิตอยู่ ผมควรจะไปฉีดวัคซีนไหมครับ แล้วถ้าฉีดตอนนี้ทันไหมครับ
สวัสดีค่ะ หากเหตุการณ์ที่โดนแมวข่วน ได้ผ่านมา 2-3 เดือนแล้ว แมวยังคงมีชีวิตอยู่ แสดงว่าแมวไม่ได้เป็นโรคพิษสุนัขบ้าในวันที่ข่วนค่ะ ดังนั้น ก็ไม่จำเป็นต้องไปฉีดวัคซีนพิษสุนัขบ้าป้องกันแล้วค่ะทั้งนี้ หากต้องการจะฉีดวัคซีนพิษสุนัขบ้าแบบป้องกันล่วงหน้า ก็สามารถไปฉีดได้ โดยจะฉีดแค่ 3 เข็ม และเมื่อฉีดแล้ว หากในอนาคต โดนสัตว์กัดหรือข่วน ก็เพียงแค่ฉีดวัคซีนกระตุ้น 1-2 เข็ม ไม่จำเป็นต้องฉีดให้ครบ 4-5 เข็มค่ะนอกจากนี้แล้ว ควรหาเวลาพาแมวไปฉีดวัคซีนป้องกันพิษสุนัขบ้า รวมถึงวัคซีนอื่นๆ เช่น หัดแมว หวัดแมว ลูคิเมีย เป็นต้น